tomron87/hebrew-wikipedia-sentences-corpus huggingface dataset:
נטען על ידי גורמים לא מוסמכים כי לווייני מגנום מכילים אנטנות עצומות, ברדיוס של כ-100 מטרים, לקליטת אותות בתדרי הרדיו השונים.
סדרת מגנום החליפה את סדרת "Rhyolite/Aquacade" והוחלפה בשנות ה-90 על ידי סדרת מנטור שנקראת גם "Advanced Orion".
קבוצת מגנוליה תכשיטי כסף בע"מ (מוכרת בציבור בשם המותג מגנוליה) היא חברת תכשיטים הפועלת בישראל ופורטוגל.
החברה הוקמה בשנת 1996 ופתחה את החנות הראשונה בקניון ערים בכפר סבא.
לאחר מכן הוחלט כי כל סניפיה יהיו במודל של דוכני מכירה ולא חנויות.
בשנת 2007 נרכשה מגנוליה על ידי קרן ההשקעות מרקסטון.
במהלך 2009 התרחבה הרשת באמצעות זכיינים באירופה, בצפון אמריקה ובאוסטרליה, אך רוב הסניפים נסגרו, פרט לפורטוגל.
בשנת 2016 נרכשה הרשת על ידי חברת תכשיטי בן-יהודה שבראשה עומד ניסן בן-יהודה, אשר הייתה לאחת מהספקיות הראשונות של הרשת.
הרשת עובדת עם ספקיות שונות ליבוא תכשיטים אך מחזיקה גם בסטודיו לעיצוב תכשיטים אותם היא מייצרת ו/או מייבאת בעצמה מישראל ומחו"ל.
בשנת 2016 הושק לחברה אתר מסחרי.
על פי נתוני אתר "SIMILAR WEB" מדורג האתר של מגנוליה במקום הראשון בישראל בתחום התכשיטים.
בנובמבר 2022 נרכשה החברה על ידי קבוצת אקסטרה ריטייל, זרוע הקמנועאות של קבוצת אלון הריבוע הכחול.
כיום הרשת מונה כ-100 סניפים בישראל ופורטוגל, מעסיקה כ-600 עובדים במטה ההנהלה ובדוכני המכירה, והיא הרשת הגדולה בישראל בתחום התכשיטים.
מטה החברה ממוקם בכפר סבא ומספטמבר 2025 מנכ"ל החברה הוא אלדד פרץ.
מגנוליה הוא סרט דרמה אפי אמריקאי עטור פרסים בבימויו של פול תומאס אנדרסון.
הסרט, שנחשב לאחת מפסגות היצירה של הבמאי, יצא לאקרנים בארצות הברית בשנת 1999 ובישראל בשנת 2000. נושאי הסרט מגוונים וחלקם מהווים מוטיב חוזר בסרטי הבמאי, למשל: יחסים בתוך המשפחה, בדידות, התמודדות עם משקעי העבר, והחיפוש אחרי האושר ומשמעות החיים.
בנוסף, הסרט דן בנושאים ייחודיים, בהם יחסי ניצול בין בני אדם והצטלבויות גורל של אנשים רבים.
מגנוליה הוא סרטו השלישי פול תומאס אנדרסון משנת 1999 (אחרי שמונה בטוח ולילות בוגי).
הסרט עוסק בסיפורים על דמויות שונות בעמק סן פרננדו שבקליפורניה ועל השינוי שהן עוברות במהלך יממה אחת.
הדמויות העיקריות עליהן מספר הסרט הן מפיק טלוויזיה גוסס (ג'ייסון רוברדס), אשתו (ג'וליאן מור), בנו האובד (טום קרוז) והאח הסועד אותו (פיליפ סימור הופמן).
בין רביעייה זאת קיים קשר לקבוצת אנשים נוספת והיא מנחה שעשועון ותיק העוסק בילדי פלא, ילד פלא המשתתף בשעשועון, ילד פלא לשעבר שהשתתף בילדותו באותו שעשועון (ויליאם ה' מייסי) וכן שוטר קפדן ושמרן, אך טוב לב ואישה אובדת אשר הוא נתקל בה במהלך משמרתו.
הסרט היה מועמד לשלושה פרסי אוסקר וזכה בפרס דב הזהב בפסטיבל ברלין.
במבוא לסרט מוצגים שלושה סיפורים שאינם מתקשרים לעלילת הסרט אלא רק כמשל.
סיפורים אלה מובאים כדוגמאות למקרים בהם כביכול המציאות עולה על כל דמיון והנמשל שלהם הוא הפתרון להן זוכות הבעיות הסבוכות ביחסי האנוש שמוצגות בסרט.
בהמשך המבוא, מוצגות בחיפזון הדמויות ובמשך מרבית זמן הסרט מתגלים קשרים ביניהן ודמיון שבין הסיפורים השונים שלהן.
שלוש מהדמויות נוצלו קשות בילדותם והרביעית היא דמות ילד מנוצל.
הילד המנוצל הוא ילד פלא שמככב בשעשועון טלוויזיה ואביו משתלט על חייו והופך אותו למכונת כסף.
אחד המבוגרים שהיה ילד מנוצל היה כוכב באותו שעשועון בילדותו וכעת הוא סוכן מכירות בודד שהוריו לקחו את כל הכסף שהרוויח בילדותו והוא מתקשה לתת אמון באנשים.
המבוגרים האחרים שהיו ילדים מנוצלים הם הבן של מפיק השעשועון והבת של מנחה השעשועון.
בנו של המפיק התעשר מסדנאות בהן הוא מדריך גברים בניצול ציני של נשים ובתו של המנחה היא נרקומנית מובטלת.
עלילת הסיפור מתרחשת בתקופה בה המפיק והמגיש גוססים, עושים חשבון נפש ומנסים להתפייס עם ילדיהם לפני מותם.
מפיק הטלוויזיה הגוסס, ארל פארטרידג' (ג'ייסון רוברדס) אשר מבקש מהאח הסיעודי אשר מטפל בו, פיל פארמה, לאתר את בנו האובד.
הוא מתוודה לפניו על העוול הנורא שעשה לבנו כשנטש את אשתו חולת הסרטן לטיפולו של הבן שהיה רק בן ארבע-עשרה, והתחתן במקומה עם קטינה.
באותו זמן, אשתו, לינדה פארטרידג', נתקפת ייסורי מצפון על כך שבגדה בבעלה והיא מבקשת לשנות את הצוואה אותה כתב על ערש דווי.
פיל מנסה למלא את בקשתו של ארל ומגלה כי הבן האובד שינה את שמו, ומנהל כעת תוכנית שמטרתה ללמד גברים כיצד לפתות נשים ולנצלן.
בתחילה הבן האובד פרנק טי ג'יי מקי (טום קרוז) מסרב לפגוש את אביו אך מאוחר יותר הוא מתרצה, סולח לאביו ואחרי מות האב הולך לסעוד את לינדה שניסתה להתאבד.
במקביל, שוטר בשם ג'ים קורינג הנמצא בתפקיד מוזעק לדירה שבה מתנגנת מוזיקה רועשת המפריעה לשכנים.
הוא מגיע לדירה לראות מה הבעיה ומגלה את קלודיה וילסון-גייטור (מלורה ווטרס) אשר מסתבר שנפגעה מינית בילדותה על ידי אביה המפורסם ג'ימי גייטור.
על אף שקלודיה הייתה מסוממת וג'ים בא אליה בתור שוטר הם מחליטים לצאת יחד לדייט.
אביה של קלודיה, ג'ימי גייטור (פיליפ בייקר הול), הוא מנחה שעשועון טלוויזיה מפורסם בו משתתפים ילדי פלא.
במהלך אחת התוכניות מרגיש ילד הפלא של התוכנית, סטנלי, כי הוא מנוצל על ידי ההפקה ועל ידי אביו.
בשיאה של התכנית סטנלי צריך ללכת לשירותים והמבוגרים לא מרשים לו, עד שהוא עושה את צרכיו במכנסיים, על הבמה, בשידור.
ילד הפלא מתמרד ומסרב להמשיך בתפקידו בשעשועון.
באותה התוכנית ג'ימי גייטור, המנחה, מתעלף עקב גידול סרטני המתפשט בגופו.
קלודיה לא מתפייסת עם אביה, אבל אמה שצידדה בגרסת האב במשך כל השנים חוזרת בה מטעותה ומתייצבת לצד בתה.
קלודיה מגלה סימני שיקום ראשונים בחייה ומפתחת מערכת יחסים יציבה עם ג'ים.
היא גם מפסיקה לחוש רגשות נחיתות כלפיו כשהוא מספר לה על האסון שפקד אותו - הוא איבד את אקדחו ועשוי להיות מפוטר מעבודתו.
באותו הזמן בחלק אחר של העמק ילד הפלא לשעבר דוני סמית מפוטר מעבודתו בחנות האלקטרוניקה לאחר שמעסיקיו לא מרוצים מתפקודו כסוכן מכירות, והוא מכנה אותם בשמות גנאי.
דוני רוצה לעבור טיפול אורתודנטי כדי להתדמות לגבר שהוא מאוהב בו ובעקבות הפיטורין מתגבר הדיכאון אותו הוא חש בשל בדידותו.
דוני סמית' לוקח רכב ונכנס למחסן של החנות ממנה פוטר על מנת לגנוב 5000 דולר לצורך ניתוח אורתודונטי אותו הוא רצה מזמן.
הוא מצליח לקחת את הכסף אך בעת היציאה המפתח בו השתמש נתקע בדלת.
במהלך חזרתו של דוני לביתו הוא מחליט שהניתוח אותו הוא כל כך רצה בעצם מיותר ונתקף ייסורי מצפון ומחליט להחזיר את הכסף.
הוא חוזר אל המחסן אך כאמור לא מצליח להיכנס כי המפתח תקוע בחריץ המנעול.
דוני מתחיל לעלות על מרזב חנות האלקטרוניקה על מנת לפרוץ לחנות ולהחזיר את הכסף.
בסוף הסרט נפתרות הבעיות של הדמויות בסרט בדאוס אקס מכינה.
גשם של צפרדעים יורד מהשמים.
גשם הצפרדעים מזכיר את מכת הצפרדעים בספר שמות שהוטלה על המצרים החוטאים וכן זוהי גם סוג של מכה המוטלת על תושבי לוס אנג'לס החוטאים.
גשם צפרדעים זה פותר את הבעיות בסרט שכן בזכותו ילד הפלא לשעבר דוני סמית' מקבל סוף סוף את הקשר האנושי אותו הוא חיפש: גשם הצפרדעים מפיל אותו ממרזב בית העסק שפיטר אותו ושאליו ניסה לפרוץ, אל ידיו של השוטר ג'ים קורינג.
הגשם מציל אותו מהתאבדות ומעניק לו את הקשר אותו חיפש.
השוטר ג'ים שמקבל בסרט את תפקיד הגואל, מקבל יחד גם הצפרדעים את האקדח שלו חזרה.
קלודיה ואמה מוצאות הגנה בגשם הצפרדעים אחת בידי השנייה ומתוודות מאוחר יותר.
כמו כן ג'ים נחוש לפתח מערכת יחסים יציבה עם קלודיה שתציל אותה מעולמה לאחר הפגישה עם דוני.
סטנלי, ילד הפלא מקבל מגשם הצפרדעים הוכחה שהכל אפשרי ומחליט לדרוש מאביו את ההכרה והיחס ההוגן להם הוא ראוי וכך ניצל מגורל דומה לזה של דוני סמית'.
ג'ימי גייטור לא מצליח להתאבד כמו שהוא ביקש ונגזר עליו למות בייסורים כמו שמגיע לו.
ייתכן שהוא אף נשרף למוות בביתו כתוצאה מקצר חשמלי שנוצר מכדור תועה אותו הוא ירה בניסיון ההתאבדות.
ארל פארטרידג' מת בעוד שבנו האובד פרנק לצידו.
לינדה ניצלת על ידי עובר אורח מניסיון התאבדות בתרופות במכוניתה ופרנק סועד אותה ומקבל אותה כבת משפחה.
אורכו של הסרט שלוש שעות במהלכן הוא עוסק בנושאים כמו מקומו של היחיד, הבודד, בחברה תוך כדי ההתמודדות עם תלאות הקיום והחיפוש אחרי משמעות בציפייה לקתרזיס.
אלה הם נושאים אופייניים לשנות הסיום של המילניום השני והם הופיעו בסרטים בולטים נוספים של התקופה כמו אמריקן ביוטי ומועדון קרב.
העיסוק באזור בעמק סן פרננדו, בו גדל הבמאי, הוא מוטיב חוזר אשר הופיע בכל סרטיו הקודמים.
הסיבה לעניין שמגלה אנדרסון בפרברי לוס אנג'לס וגם בעיר עצמה היא המרחבים הגדולים עליהם פרוסה העיר אשר יוצרים לטענתו תחושה של בדידות אצל התושבים, בה הוא מרבה לעסוק בסרטיו.
הסרט הוא סרט פסיפס השוזר עלילות משנה רבות לסיפור אחד וככזה הוא מזכיר את תמונות קצרות המוקדם יותר של רוברט אלטמן ממנו הושפע ואת התרסקות של פול האגיס אשר הופק מספר שנים מאוחר יותר.
הסרט הישראלי "וביום השלישי" של משה איבגי חוזר גם הוא על התבנית של דמויות רבות המחפשות גאולה אשר באה בסיוע של אירוע משמעותי חיצוני.
בראשית הסרט מוצגים שלושה סיפורים אשר לכאורה לא קשורים לנושא המרכזי וכולם עוסקים בצירוף מקרים מוזר, אך כנראה בדיוני בכל שלושת המקרים.
בהמשך הסרט מתבהר הקשר של סיפורים אלה לעלילה, היות שבמשך כל הסרט מוצגים צירופי מקרים.
בהמשך, בכל זמן התקדמות העלילה המרכזית, צירופי מקרים, או שמא גורל, הם אלה שגורמים לאהבה בין ג'ים וקלודיה להירקם, לילד סטנלי להתחיל בתהליך התבגרות ואולי אף להינצל מגורל אכזר, לפרנק להשלים עם אימו החורגת ולדוני למצוא חבר אמת.
לקראת סוף הסרט, בקטע שבו הדמויות מבצעות את השיר "Wise Up" ניכרת שותפות הגורל שלהן אשר מקבלת חיזוק בעת המפגשיהן האקראיים בעת גשם הצפרדעים אשר מביא להתרה.
לכל אורך הסרט מובעת ביקורת על עולם הבידור והזוהר.
עם התפתחות העלילה ניתן לראות שראשי השעשועון "מה ילדים יודעים", אשר מצטיירים כלפי חוץ כאנשים חזקים וחיוביים הם בעצם לא מוסריים וחלשים.
מנחה השעשועון המפורסם, ג'ימי גייטור, הוא אדם קר ואבא שנהג לאנוס את בתו עד שהרס את חייה.
המפיק ארל פארטריג' הזניח את בנו פרנק, כשהותיר אותו, כנער, לטפל באמו הגוססת ועזב את המשפחה עם אישה צעירה, ופרנק שהפך בעצמו לדמות שלילית בסצנת הזוהר של סביבות לוס אנג'לס.
צידה השני של הביקורת עוסק בנפגעים של עולם הזוהר ובראשם ילד הפלא לשעבר דוני סמית', לא הצליח לעמוד בלחצי הסביבה ממנו עם הפיכתו לאדם מבוגר ונותר בודד לאחר שהכסף שהרוויח כילד נותר אצל הוריו.
בנוסף הסרט מדבר על נושא ההשגחה העליונה והשלכות העבר - "אנחנו אולי סיימנו עם העבר אך הוא לא סיים איתנו", על קשר בין הורים וילדים, התמכרויות, אלימות במשפחה והטרדה מינית.
הסרט היה אהוב על רוב מבקריו ועל הקהל.
הוא זכה לציון 8.1 מתוך 10 ב-IMDb וציון "טריות" של 82% באתר Rotten Tomatoes.
הסרט הכניס 48.4 מיליון דולר בעוד שעלות הפקתו עמדה על כ-37 מיליון.
רוג'ר איברט טען ש"זהו סרט המעורר תגובה מיידית" והעיתון USA Today הגדיר אותו "הסרט הכי לא לא מושלם בין הסרטים הטובים של השנה".
אורון שמיר הגדיר אותו כ"סרט הכי מועך רגשית ומהפך מוחית של השנה".
רוג'ר איברט כלל את הסרט ברשימת הסרטים הטובים שלו בשנת 1999 בנימוק ש"כיצירת בימוי, הסרט שוקע ולא עוזב".
סרט זה מופיע ברשימת 250 הסרטים הטובים של IMDb בכל הזמנים בסביבות המקום ה-200 ושיר הסיום שלו נבחר לרשימת 100 השירים הטובים ביותר בקולנוע של מכון הסרטים האמריקאי AFI.
המוזיקה עבור הסרט נכתבה, כמו בסרטים נוספים של אנדרסן, על ידי ג'ון בריאון ואיימי מאן כתבה שירים עבור הסרט.
שיר הסיום שכתבה וביצעה, "Save Me" היה בין המועמדים הבולטים באוסקר של אותה שנה.
לאחר צאת הסרט יצא גם אלבום הפסקול אשר רובו שירים של איימי מאן ובהם עיבוד חדש לשיר One של הארי נילסון משנת 1969. בנוסף הפסקול כלל גם שני שירים של להקת סופרטרמפ.
"Build That Wall", איימי מאן וג'ון בראיון – 4:25
הרצועות האינסטרומנטליות של פסקול הסרט שימשו את היוצר גיורא חמיצר ואת המלחין דני רייכנטל כהשראה ליצירת הפסקולים של סדרות הנוער השמיניה והאי.
מַגנוֹליה (שם מדעי: Magnolia) הוא סוג צמח ממערכת בעלי הפרחים ובו כ-210 מינים.
שמו ניתן לו על שם הבוטנאי הצרפתי פייר מַניוֹל .
צמח זה התפתח לפני היות הדבורים, לכן האבקתו מתבצעת על ידי חיפושיות, שהם מאביקים מתוחכמים פחות.
כדי להימנע מנזק שעלולות לגרום החיפושיות, שחלותיו חזקות ביותר.
צמחי המגנוליה גדלים כעץ או שיח.
הם ידועים בפרחיהם הגדולים והריחניים, הפורחים לרוב בצורת קערה או כוכב, עם חלקי רבייה רבים המסודרים בצורה ספירלית, המייצרים פירות דמויי חרוט.
בסתיו נפתחים הפירות וחושפים זרעים.
מאובנים של המין Magnolia acuminata התגלו, גילם מוערך ב-20 מיליון שנים.
צמחים אחרים ממשפחת המגנוליים התגלו במאובנים מלפני 95 מיליון שנים.
מאפיין נוסף המיוחס להיותו צמח ראשוני וקדום הוא עלי גביע ועלי כותרת משותפים.
התפוצה הטבעית של המגנוליה מתרכזת במזרח אסיה ובדרום-מזרח אסיה ומרכז נוסף נמצא במזרח אמריקה הצפונית ובמרכזה, אזור הקריביים ומינים מסוימים באמריקה הדרומית.
מגנום הוא מותג שלגונים בבעלות חברת גלידת מגנום, אשר יוצר במקור באורהוס, דנמרק.
המגנום המקורי יוצר לראשונה בשנת 1989, ומותג מאוחר יותר כמגנום קלאסיק.
הוא כלל שכבה עבה של גלידת וניל על מקל, מצופה בשוקולד חלב, שוקולד לבן או שוקולד מריר, ושקל 86 גרם.
בשנת 1994 החברה החלה למכור תחת המותג גם גלידה בגביע ("טילון"), וב-2002 גם קסטה.
בישראל מיוצר ומשווק המותג על ידי גלידות שטראוס, שנשלטת על ידי תאגיד חברת גלידת מגנום.
כשבתחילה הוא נמכר תחת המותג של ויטמן באריזת קרטון.
ובהמשך, תחת שטראוס, בעטיפת נייר
החברה הפכה לחברה בת עצמאית של יוניליוור ב-1 ביולי 2025 על ידי פיצול בניהם.
החל משנת 1992 הוסיפה החברה טעמים, כגון שקדים, שוקולד ועוד.
בשלהי 2002 יצאה סדרת גלידות על שם שבעת החטאים, וב-2005 יצאה סדרה בה כל טעם ייצג אחד מחמשת החושים.
באוסטרליה ובניו זילנד נמכר המותג תחת השם "Streets Ice Cream" ("גלידת רחוב").
בשנת 2003 יוצרה תחת מותג זה סדרת גלידות במהדורה מוגבלת המוקדשת לגדולי המוזיקאים של שנות השישים.
ביוון שייך המותג "מגנום" לחברת נסטלה, ולכן יוניליוור בחרה להפיץ את המוצר תחת השם Magic ("מג'יק", קסם).
בשנת 2011 הושקה גלידת המגנום בארצות הברית ובקנדה בשישה טעמים: קרמל כפול, שוקולד כפול, קלאסי, שקדים, שוקולד לבן ושוקולד מריר.
בישראל הושקה הסדרה "Desire" ("תשוקה") נוסף על הטעמים הקלאסיים, וכן הושק מגנום גולד ("זהב"), אשר משווק גם בצרפת, איטליה, הולנד ועוד.
מגן רקיע (™C-MUSIC) היא מערכת הגנה אקטיבית רכה מסוג DIRCM, להגנת כלי טיס אזרחיים מפני טילים, שפותחה על ידי אל-אופ (שייכת לאלביט מערכות).
המערכת משלבת לייזר-סיב מתקדם עם טכנולוגיית דימות תרמי מתוצרת אלביט ומייצרת אות שיבוש חזק במספר אורכי גל, הגורם לטילי כתף מתבייתי אינפרא אדום לסטות ממסלולם ומהמטרה אליה שוגרו.
מחירה של מערכת אחת הוא כמיליון דולר.
הפתרון הוא חלק ממשפחת ה-™MUSICמאת אלביט מערכות המציעה סדרת פתרונות הגנה מתקדמים מסוג DIRCM (Directed Infrared Counter Measures), המיועדים להגן על כלי טיס מפני טילים מונחי חום, במיוחד טילי כתף (MANPADS).
לצידו פותחו גם מערכות ™J-MUSIC המותאמת למטוסים גדולים (מטוסי תובלה, ותדלוק), ו-Mini-MUSIC™ המיועדת למסוקים ולמטוסים קטנים ובינוניים.
במשך תקופה ארוכה הייתה מחלוקת בין אל על לאגף התקציבים במשרד האוצר, בנוגע למימון ההוצאות השוטפות של המערכת, דבר שגרם לעיכוב בפיתוח וההצטיידות במערכת.
בקיץ 2013 נערך ניסוי מוצלח בהפעלת המערכת.
בניסוי נורו טילים חיים לעבר כלי טיס עליו הותקנה המערכת, והמערכת זיהתה את השיגור ובאמצעות קרן לייזר הסיטה את הטיל ממסלולו.
בפברואר 2014 הודיעו חברת "אלביט מערכות" ומשרד הביטחון כי השלימו בהצלחה סדרת ניסויים במערכת.
המערכת שזוכה לביקוש רב גם בקרב חברות תעופה זרות, הוצגה בקיץ 2013 בסלון האווירי בפריז.
המערכת הוצגה שם לראשונה בשנת 2011.
בישראל החליט משרד התחבורה בשנת 2013, בהתייעצות עם אנשי שב"כ והמטה ללוחמה בטרור, להתחיל לצייד מיד את מטוסי החברות הישראליות במערכת לטיסות חוץ ולטיסות פנים.
מאז תום שלב הניסויים נמצאת המערכת בשימוש במטוסי אל על, ועל מטוסים אחרים בהם מטוסו של נשיא צרפת ומטוס ראש הממשלה.
המערכת מותקנת בתחתית זנב המטוס.
המערכת מגדילה את צריכת הדלק ומגבילה את כושר הנשיאה של המטוס, ולכן היא מותקנת במטוסי "אל על" רק בהתאם להערכת גורמי ביטחון, לפי יעד הטיסה.
מגן רוח (EL/M-2138T) היא מערכת מכ"ם טקטית ניידת המגלה, מאכנת ומתריעה על ירי רקטות, פצמ"רים ופגזים וכן על כטב"מים וגלשני אוויר.
המערכת פותחה על ידי אלתא מערכות, נחשפה במהלך יוני 2014 והפכה למבצעית במהלך מבצע צוק איתן.
המערכת מתאפיינת בניידות גבוהה וניתן לפרוס אותה ולהפעיל במהירות רבה, בהתקנה על כלי רכב ובמקומות נייחים.
המערכת משערת את נקודת הפגיעה הצפויה תוך זמן קצר מהשיגור ובדיוק רב, ומעבירה התרעה לכוחות שבטווח האש, בטרם תתרחש הפגיעה בהם.
בנוסף, המערכת מאכנת במהירות בדייקנות את מקור הירי, ובכך מאפשרת השבת אש יעילה לנטרול מקור הירי.
מערכת זו מאתרת גם ירי לטווחים קצרים, בעוד שמערכת ר"ז (מכ"ם) פועלת לטווחים ארוכים, ומכ"ם נורית פועל לטווחים בינוניים.
למכ"ם של המערכת יש יכולת סריקה אלקטרונית, המאפשרת לגלות ולעקוב אחר מטרות רבות במקביל.
המכ"ם מצטיין ביכולת גילוי של מטרות קטנות יחסית במגוון מהירויות.
קליטת מערכת "מגן רוח" בצה"ל החלה בשנת 2014. הירי הנרחב של פצצות מרגמה על כוחות צה"ל במהלך מבצע צוק איתן האיץ את הכנסת המערכת לשימוש מבצעי, ואלתא מסרה מספר מערכות כאלה לשימוש הכוחות שפועלים ברצועת עזה ומחוצה לה.
צה"ל מתכנן להמשיך ולרכוש עוד מערכות של "מגן רוח", על מנת לשפר את ההגנה מפני פצצות מרגמה.
מגנום, בלש פרטי היא סדרת טלוויזיה אמריקנית ששודרה ברשת CBS מ-11 בדצמבר 1980 ועד 8 במאי 1988.
הסדרה גוללה את קורותיו של תומאס סאליבן מגנום (אותו גילם השחקן טום סלק), בלש פרטי אמריקני הפועל בהוואי.
מגנום הוא בוגר האקדמיה הימית של ארצות הברית.
עם סיום לימודיו הוסמך כקצין בצי ארצות הברית והתנדב ליחידת הקומנדו הימי האמריקני, אריות הים, שם שימש כלוחם ומפקד.
מגנום לחם במלחמת וייטנאם ובהמשך שירת במודיעין הצי האמריקני.
לאחר עשר שנות שירות הוא פרש מן הצי ועבר להוואי.
במקביל לעבודתו כאחראי האבטחה של אחד מעשירי האי פועל מגנום כחוקר פרטי.
על תפקידו כמגנום זכה סלק בשנת 1984 בפרס אמי ובפרס גלובוס הזהב בקטגוריית השחקן הראשי הטוב ביותר בסדרת דרמה.
מגן שיניים הוא מגן עשוי גומי ומיועד להגנה על הלסת העליונה.
מטרתו של המגן היא לבלום את הזעזוע הנוצר כאשר הלסת חוטפת מהלומה, ובכך להגן על השיניים משבירה.
ישנם מגני שיניים "כפולים" המיועדים להגן על הלסת העליונה והלסת התחתונה, אך אלו נפוצים פחות בשל העובדה כי הם מקשים על הנשימה והדיבור, וכי צורך לסגור את הפה באופן תמידי.
מגני שיניים נפוצים בקרב מתאמנים באמנויות לחימה, המשתמשים במגנים מסוג זה כדי להגן על השיניים במהלך הקרב.
גם בענפים אחרים משתמשים ספורטאים במגן מסוג זה, לדוגמה בכדורסל, רוגבי, הוקי, או כדורעף, ענפים בהם המשחק הוא אגרסיבי או שקיימת סכנה כי כדורים יפגעו בפנים.
מגני השיניים הבסיסים מורכבים מגומי רך.
ישנם מגנים מחומרים שונים, כמו מגני שיניים עם משטחי ג'ל בחלק הפנימי במטרה להעניק בלימה מיטבית של הזעזועים.
כמו כן, ישנם מגני שיניים המותאמים עבור אנשים להם התקנים שונים עבור יישור השיניים.
כדי להתאים ככל האפשר את המגן עבור המשתמש, המגנים מיוצרים במידות שונות, הן עבור מבוגרים והן עבור ילדים.
בנוסף, כדי לאפשר התאמה גדולה ככל הניתן עבור צורת הלסת של המשתמש, מנחים היצרנים לטבול במשך 30 שניות עד דקה את המגן במים חמים, ואלו ירככו את הגומי של המגן.
לאחר שהגומי התרכך, יש להכניס את המגן לפה, לסגור אותו ולהמתין מספר שניות עד שהגומי יתקרר.
לאחר שהגומי יתקרר יהיה המגן בצורה של הלסת של המתאמן ויהיה מותאם עבורו.
מגן שוק הוא מגן שנועד להגן על עצם השוק שברגל מפני שבירה.
מגנים מסוג זה נפוצים בקרב שחקני כדורגל, במטרה למנוע את שבירת הרגל בעת התנגשויות וגליצ'ים.
המגנים בכדורגל עשויים פלסטיק ונלבשים מתחת לגרב, ללא כל אמצעי המהדק אותם לגוף.
סוג שונה של מגנים מסוג זה נפוצים בקרב מתאמנים באמנויות לחימה, כדי להגן על הרגל הבועטת מפני שבירה או מכות יבשות כאשר זו תפגע בגוף היריב, זאת מכיוון שאין שומן באזור עצם השוק והיא עצם בולטת וארוכה, דבר ההופך אותה לפגיעה.
כמו כן, המגן מרכך את המכה לגוף היריב.
מגנים לאמנויות לחימה מורכבים לרוב גומי או בד, ובפנים הם מלאים פלסטיק עטוף בספוג דק.
המגנים נסגרים לרוב בעזרת סקוצ'ים, ולרובם יש רשת בחלק הפנימי למניעת גירוד.
ישנם מגנים בצורת "גרב", הנלבשים על הרגל כמו גרב.
מגנים עבור כדורגל עשויים פלסטיק בלבד ולרוב אינם כוללים אמצעי להידוקם אל השוק.
מגני שוק מיוצרים במידות שונות על ידי מגוון של חברות.
מגנוליה פלאזה הלבן הוא גורד שחקים סופר גבוה אשר בנייתו הייתה תחת השעיה אך המשיכה בשנת 2013. המגדל ממוקם בצפון הבונד - טרמינל קרוז (שיוט) בין-לאומי שבעיר שאנגחאי שבסין.
בתחילת התכנון היה המגדל אמור להגיע לגובה של 388 מטרים, לאחר מכן גובהו הונמך לגובה של 260 מטרים ולבסוף נקבע גובהו 319.5 מטרים.
בניית המגדל החלה בשנת 2008 והסתיימה כעבור 8 שנים, בשנת 2016. בניית המגדל הייתה רציפה למעט עצירה שהסתיימה בשנת 2013.
מגנוליות מפלדה הוא סרט קולנוע אמריקאי מסוגת דרמה קומית וסרט בנות משנת 1989 בבימויו של הרברט רוס ובכיכובם של סאלי פילד, דולי פרטון, שירלי מקליין, דריל האנה, אולימפיה דוקאקיס וג'וליה רוברטס.
התסריט נכתב על ידי והוא מבוסס על מחזה שלו בשם זהה משנת 1987 המבוסס על חיי משפחתו ובעיקר על מותה של אחותו סוזן הרלינג רובינסון מסיבוכי סוכרת מסוג 1. המחזה הועלה בהצלחה באוף ברודוויי ובמדינות רבות, כולל בישראל.
הסיפור מתרחש בשנות ה-80 של המאה העשרים, בעיירה קטנה בלואיזיאנה שבה כולם מכירים זה את זה.
העלילה עוסקת בשש נשים חברות שביניהן יחסי חברות הנוהגות להיפגש בסלון יופי של העיירה ולרכל.
שם המחזה והסרט נובע מתיאור אופיין של הנשים בעיירה, שיכול להיות רך ועדין כמו פרח מגנוליה וקשוח כמו פלדה.
קבוצת הנשים היא הבסיס של המשפחה והקהילה בסרט בעוד שהגברים משניים, לכן נחשב הסרט לסרט בנות.
הסרט היה שובר קופות בשנת 1989 והכניס יותר מ-95 מיליון דולר מהקרנות בקולנוע.
לאחר הוצאת קלטות VHS ו-DVD הגיעו ההכנסות ממנו ל-135 מיליון דולר.
ב-2012 הופק סרט טלוויזיה "מגנוליות מפלדה" עם קווין לטיפה, אלפרה וודארד ועוד.
ג'וליה רוברטס הייתה מועמדת לפרס אוסקר לשחקנית המשנה הטובה ביותר.
היא זכתה בפרס גלובוס הזהב לשחקנית המשנה הטובה ביותר.
הסרט זכה פרס בחירת הקהל לסרט הדרמטי הטוב ביותר.
טרובי ג'ונס (דולי פרטון) היא בעלת סלון יופי בעיירה קטנה בלואיזיאנה.
היא עובדת קשה לפרנסת המשפחה בעוד שבעלה ספאד (סם שפרד) עובד בעבודות מזדמנות ומובטל לעיתים קרובות.
טרובי מקבלת לעבודה את אנל דופוי (דריל האנה) שהגיעה לעיירה לאחר שבעלה הסתבך בפלילים וברח ממנה.
במשך הזמן היא מתאקלמת בעיירה ועוברת תהליך התקרבות לדת עד שהיא נהפכת לנוצריה אדוקה.
לסלון מגיעות שלבי איטנטון (ג'וליה רוברטס) ואמה מלין איטנטון (סאלי פילד).
שלבי מתכוננת לנישואיה עם ג'קסון (דילן מקדרמוט), עורך דין עשיר האוהב אותה ומסכים להינשא לה על אף שהיא סובלת מסוכרת מסוג 1, תלויה באינסולין והרופאים הזהירו אותה שאם תהרה, היא תסכן את חייה.
גם האלמנה העשירה קליירי בלצ'ר (אולימפיה דוקאקיס), אלמנתו של ראש העיירה מגיעה לסלון להסתפר לפני החתונה והן מתחילות לרכל.
שלבי מקבלת התקף היפוגליקמיה, מאבדת לזמן קצר את הכרתה ומטופלת מיד בידי אמה המסורה.
עוד מגיעה למקום וויזר בודרו (שירלי מקליין) אלמנה משני בעלים, עצבנית ותוקפנית המסתובבת בעיירה עם כלב הסן ברנרד שלה.
החתונה נערכת בבית משפחת איטנטון בשמחה ובריקודים ובסופה מלין נפרדת בצער משלבי.
לאחר זמן מגיעה שלבי לביקור אצל אמה ובחשש היא מגלה לה שלמרות אזהרות הרופאים, היא בהיריון.
מלין מקבלת זאת בדאגה ולא בשמחה, למגינת ליבה של שלבי.
שלבי יולדת את ג'ק, אך עד מהרה התברר שכליותיה לא עמדו במעמסה והפסיקו לתפקד.
שלבי מתחילה בטיפולי דיאליזה וממתינה להשתלת כליה.
מלין מחליטה לתרום כליה לשלבי.
הניתוח עובר בהצלחה והכליה נקלטת אבל כעבור מספר חדשים מתחיל תהליך דחייה ומצבה של שלבי מידרדר עד שיום אחד מוצא אותה ג'קסון מחוסרת הכרה.
היא מובהלת לבית חולים אך הכרתה לא שבה אליה ולאחר תקופה בה אימה נלחמת על החלמתה ללא הצלחה, מפסיקים הרופאים את ההנשמה בהסכמת המשפחה.
כל העיירה ובעיקר חברותיה של מלין נוכחים בהלוויה.
החברות מעודדות את מלין שתוהה מדוע נלקחה שלבי ממנה.
לאחר ההלוויה מתחתנת אנל עם סמי, צעיר מקומי, ונכנסת להיריון.
היא מבקשת ממלין לקרא לבת שתיוולד לה בשם שלבי ומלין מסכימה.
אנל מובהלת לבית החולים בג'יפ של ספאד וחיים חדשים מתחילים.
מגנגה היא עיירה בקמרון שנמצאת באזור אדמאווה.
מגנגה ממוקמת כ-122 ק"מ מבירת האזור נגאונדרה וכ-429 ק"מ מבירת המדינה יאונדה.
בנוסף, העיירה ממוקמת כ-307 ק"מ מהגבול של קמרון עם ניגריה וכ-64 ק"מ מהגבול של קמרון עם הרפובליקה המרכז-אפריקאית.
כמות המשקעים הממוצעת היא 1,866 מילימטרים בשנה.
חודש ספטמבר הוא החודש שיש בו הכי הרבה גשם (386 מ"מ גשם), וחודש ינואר הוא החודש שיש בו הכי פחות גשם (4 מ"מ גשם).
מגנגה ממוקמת ליד הכביש הלאומי N1 ונמצאת כ-22 ק"מ מהכביש הלאומי N6 וכ-9 ק"מ מהכביש D22.
מגנאפינה (שם מדעי: Magnapinna) הוא סוג של דיונון מהסדרה דיונוני רחף שהוא הסוג היחיד מהמשפחה מגאפיניים (Magnapinnidae), הקרובה מעט ללוליגיים.
דיונון זה הוא שוכן מצולות החי בכל האוקיינוסים ובעיקר באוקיינוס השקט והאוקיינוס האטלנטי.
נמצאו רק פרטים בודדים מהסוג.
הדיונון הוא בעל מעטפת גלימה דמוית-כנפיים שבקצוותיה ישנם זרועות דקות וחוטיות ארוכות בהרבה מכל אורך הדיונון.
האורך השלם שלו יכול להגיע עד לאורך 7-8 מטרים.
הדיונון יכול לשכון במצולות של מעל 4.5 קילומטרים מתחת פני הים ולא ידוע הרבה על חייו.
מדענים מעריכים שהדיונון משתמש בזרועותיו הארוכות כדי לחטט לאורך קרקעית הים בחיפוש אחר מזון ובינתיים לעמוד על המשמר מטורפים.
אפשרות נוספת היא שהזרועות עוזרות לו לתפוס טרף ממארב בדומה לזרועות גמל שלמה.
לא כל המינים מוסכמים על כל החוקרים.
מגנוליה חלקת-עלים (שם מדעי: Magnolia laevifolia, לשעבר Michelia yunnanensis, או גם Magnolia dianica, בכתב סיני 云南含笑 בפין-יין: Yúnnán hánxiào), היא מין צמח השייך לסוג מגנוליה.
זהו שיח עד עץ ירוק-עד קטן שגובהו בין 3 ל-5 מטרים בעל פרחים לבנים ריחניים, הגדל ברפובליקה העממית של סין.
מגנוליה חלקת-עלים היא שיח עד עץ ירוק-עד קטן שגובהו בין 3 ל-5 מטרים בעל ענפים ועלים צפופים.
פטוטרת העלים באורך 4–5 מילימטרים.
הטרף דמוי ביצה הפוכה, ביצה הפוכה צרה עד סגלגלה.
אורכו 4–10 סנטימטרים, ורוחבו 1.5–3.5 סנטימטרים, והוא בעל מרקם עור.
גונו ירוק עמום בחלק העליון וירוק עמוק ומבריק בחלקו התחתון.
בכל צד יש בין 7 ל-9 עורקים משניים המתחברים לעורק המרכזי.
הרשת שיוצרים העורקים על פני העלה בולטת כשהעלה יבש.
הם נפתחים מניצנים בגוון חלודה, והם מפוזרים אופקית לאורך הענף (בניגוד למיני מגנוליות אחרות שהפרח בקצה הענף).
בפרח יש 6–12 עלי כותרת, צבעם לבן, דמויי ביצה הפוכה עד סגלגלה.
אורכם 3–3.5 סנטימטרים ורוחבם 1–1.5 סנטימטרים.
עלי הכותרת הפנימיים קטנים יותר.
אורך האבקנים 5-10 מילימטרים, הזיר לבן באורך 3 מילימטרים והמאבקים באורך 5–7 מילימטרים.
העלי באורך 1–1.3 סנטימטרים, יש בין 8 ל-20 עלי שחלה שבכל אחד 5 או 6 ביציות.
עמוד העלי באורך 1 מילימטרים מחורץ לאורכו.
הפרי מכיל 5–9 עלי שחלה כדוריים ברוחב 5–8 מילימטרים כשבכל אחד בין זרע אחד לשני זרעים אדומים.
עונת הפריחה היא ממרץ עד אפריל והפירות מבשילים מאוגוסט עד ספטמבר.
הצמח גדל בסבך שיחים בגובה בין 1,100 ל-2,300 מטרים מעל גובה פני הים במחוזות סין העממית גוויג'ואו, סצ'ואן, מרכז ודרום יונאן ובדרום-מזרח טיבט.
מגדלים את הצמח כצמח נוי והוא משמש להכנת בשמים.
מגן פנים הוא מכשיר שמגן על כל פניו של הלובש (או חלק ממנו) מפני סכנות כמו חפצים מעופפים ופסולת דרכים, התזות כימיות (בתעשייה), או חומרים זיהומיים פוטנציאליים (בסביבות רפואיות ומעבדותיות).
מגן פנים מיועד להגן על חלק מהפנים או על כולו של הלובש ועל העיניים מפני מפגעים.
יש להשתמש במגן פנים עם משקפיים ו/או משקפי מגן.
סימון Z87: פגיעה בסיסית: מגן פנים יהיה מסוגל לעמוד בפני פגיעה של כדור פלדה בקוטר של 25.4 מ"מ (אינץ אחד) המוצנח מגובה של 127 ס"מ (50 אינץ').
סימון +Z87: פגיעה גבוהה: מגן פנים יהיה מסוגל לעמוד בפני פגיעה של כדור פלדה בקוטר 6.35 מ"מ (0.25 אינץ') הנע במהירות 91.4 מטר לשנייה.
מגנים אלה מיועדים להגנה מפני חלקיקים במהירות גבוהה, והם חייבים לעמוד בפגיעה של כדור פלדה נומינלי בקוטר 6 מ"מ, מכה לעיניים והגנה לרוחב במהירות הנקובה.
סימון א': 190 מטר לשנייה.
סימון ב': 120 מטר לשנייה.
סימון ו': 45 מטר לשנייה.
מספק עמידות מעולה בפני פגיעה ישירה, איכות אופטית, עמידות בחום ועמידות כימית רגילה.
מספק עמידות מעולה בפני פגיעה, איכות אופטית, עמידות בחום ועמידות כימית טובה.
שתי שיטות משמשות לייצור מגן פנים: שיחול ועיצוב בהזרקה.
מגני פנים חתוכות מגיליונות שחול מספקים התנגדות טובה יותר בפני פגיעה, מאשר מגן פנים המיוצר בהזרקה, משום שבשיחול נעשה שימוש בכדוריות פלסטיק בעלת משקל מולקולרי גבוה יותר מאשר בהזרקה, הנמסות טוב יותר.
במהלך התפרצות מגפת הקורונה, ייצרו מספר גופים אזרחיים, מגן מאולתר כאשר הקשת מודפסת מחומרים שונים במדפסת תלת מימד והמגן מוכן משקף משרדי רגיל.
ברפואה, "מגן פנים" מתייחס למגוון מכשירים המשמשים להגנה על איש מקצוע רפואי במהלך הליך שעשוי לחשוף אותם לדם או לנוזלים אחרים שעלולים להדבק.
דוגמה לכך היא שימוש במסכת החייאה בעת ביצוע הנשמה במהלך החייאה.
דוגמה נוספת היא השימוש בציוד מגן אישי לשמירה על הפנים מפני חשיפה לחומרים זיהומיים שעלולים להופיע.
בסביבות צבאיות או אכיפת החוק, מגן הפנים מתוכנן להגן מפני אמצעים בליסטיים (רשף מירי, פיצוץ רימון יד) או פגיעות במהירות נמוכה, כתוצאה מאגרופים או חפצים שנזרקו.
מגן פנים בליסטי מיועד לעצור או להסיט הדף ושבאים מחבלנים פיצוצים ושברי מפעילים שלובשים חליפות הגנה כדי להגן על עיניהם ועל הפנים של הלובשים מפני איומים בליסטיים בעת פירוק פצצות.
באתרי בנייה רבים עובדים רבים משתמשים במגני פנים כדי להגן עליהם מפני פסולת או ניצוצות.
בעת שימוש בכלים רבים לחיתוך ועבודה עם מתכת, ממליצים על שימוש במגן פנים.
דוגמאות לכך כוללות ציוד ריתוך או מסור.
מגנוליות מופלאות היא סדרת טלוויזיה מסוגת דרמה רומנטית, שפותחה על ידי שריל ג'יי אנדרסון ומבוססת על הספר "מגנוליות מופלאות" מאת שריל וודס.
בסדרה מככבים ג'ואנה גרסיה, ברוק אליוט, לוגן אלן, קרסון רולנד והת'ר הדלי.
הסדרה עלתה לראשונה ברשת נטפליקס ב-19 במאי 2020.
העונה החמישית של הסדרה תעלה לשידור בנטפליקס ב-11 ביוני 2026.
הסדרה עוקבת אחר "שלוש נשים שהן חברות ילדות מדרום קרוליינה, כשהן מלוות זו את זו דרך המורכבות של רומנטיקה, קריירה ומשפחה."
ג'ואנה גרסיה בתפקיד מאדי טאונסנד, גרושה טרייה מדרום קרוליינה שמנסה לחזור לשוק העבודה.
היא חלק מקבוצת חברות שקראו לעצמן "מגנוליות מופלאות".
הת'ר הדלי בתפקיד הלן דקאטור, עורכת דין מוכשרת.
היא החברה הטובה ביותר של דיינה סו ומאדי, וחלק מה"מגנוליות המופלאות".
היא קנתה אחוזה לבניית ספא עם מאדי ודיינה סו.
ברוק אליוט בתפקיד דיינה סו סאליבן, שף ובעלים של מסעדה בשם סאליבן.
היא החברה הטובה ביותר של הלן ומאדי וחלק מה"מגנוליות המופלאות".
לוגן אלן בתפקיד קייל טאונסנד, בנם הצעיר של מאדי וביל שהוא תלמיד בית ספר תיכון.
אנליס ג'אדג' בתפקיד אנני סאליבן, בתה של דיינה סו.
היא מיודדת עם האחים טאונסנד וצלמת נלהבת.מאוהבת בטיי.
קרסון רולנד בתפקיד טיילר "טיי" טאונסנד, בנם הבכור של מאדי וביל שהוא תלמיד בתיכון ושחקן בקבוצת הבייסבול.יש לו חברה אבל הוא מאוהב באנני ומכחיש את זה.
ג'סטין ברוינינג בתפקיד קאל מדוקס, מאמן הבייסבול של טיי בו מאדי מעוניינת מבחינה רומנטית.
הוא היה שחקן בייסבול מקצועי לשעבר.
כריס קליין בתפקיד ביל טאונסנד, בעלה לשעבר של מאדי ורופא משפחה.
ג'יימי לין ספירס בתפקיד נורין פיצגיבונס, ארוסתו ההרה של ביל שהייתה המאהבת שלו.
גילי איזיקוביץ כתבה באתר "הארץ" השוותה את הסדרה לבנות גילמור וכתבה כי היא "הניסיון של נטפליקס למקם סדרת דרמה נשית רגשנית על המדף שבו גרות בכיף סדרות וסרטי עבר".
סמדר שילוני סקרה את הסדרה בשלילה באתר "ynet" וכתבה "הכל גנרי עד אימה וצפוי להכאיב, והדיאלוגים הצ'יזיים נשמעים כאילו נכתבו על ידי מחולל קלישאות שנהנה להגיד 'דיינה סו'".
באתר Rotten Tomatoes ישנו ציון משוקלל חיובי של 78%.
מגנברוט הוא ביסקוויט מזוגג קטן ומתוק, שדומה באופן מסוים לעוגיית ג'ינג'ר.
שם המנה מתורגם ישירות ל"לחם קיבה" מכיוון שמאמינים כי הוא עוזר בשיפור העיכול.
מקורו של מתכון זה בגרמניה ונמכר בדרך כלל בשוקי חג המולד בכל רחבי אירופה.
מגנברוט ידוע בצורת היהלום שלו ובחזית החומה הכהה בגרמניה, וצורת פרוסת הלחם שלה בשווייץ.
מאפה זה מיוצר עם קמח, חיטה, סודה לשתייה, כוכב אניס, קינמון, ציפורן ואגוז מוסקט וממותק באמצעות דבש וסוכר.
תפוזים מסוכרים, קליפת לימון ואגוזי לוז מתווספים גם הם כדי להוסיף לטעם.
סוגים מסוימים של מגנברוט מצופים בזיגוג קקאו מתוק.
בדרך כלל תקופת ההכנה שלו מתפרשת על פני יומיים.
את הבצק מכינים מראש ומשאירים לילה שלם כדי שהוא יתייצב כמו שצריך.
לאחר מכן הוא מופרד לחתיכות קטנות ונאפה בתנור.
מגנברוט נקרא בעבר גם Alpenkräuter-Brot (לחם עשבי תיבול אלפיני).
מגנונה הוא אלבום האולפן הרביעי של הזמרת-יוצרת הישראלית דנה אינטרנשיונל.
הוא יצא לאור בספטמבר 1996, בהוצאת חברת התקליטים ביג פוט רקורדס.
מתוכו יצאו שבעה סינגלים: "מגנונה", "מנפנפת", "דון קיחוטה", "I'm Gonna Let", "Cinquemilla", "יש בו אש" ו-"Let Kiss".
את האלבום הוציאה אינטרנשיונל על ידי חברת התקליטים הליקון, בשונה משלושת אלבומיה הקודמים.
עופר ניסים הצהיר בריאיון שאירע ביוני 1996 ש"התחושה הייתה שרק עם הליקון תהיה להם הזדמנות לפרוץ מחוץ למדינת ישראל, ולכן גם חתמו על חוזה לשנה בלבד למקרה שהם לא יצליחו לענות על הציפייה".
שמו של מגנונה לא מצוין בעטיפה עצמה, אלא בצד התקליטור.
בנוסף לכך, בריאיון עם מני פאר אמרה ששמו יהיה "Cinquemila".
האלבום, שהופץ בידי הליקון הוביל לסערה בינה לבין אינטרנשיונל וניסים, כתוצאה מהקמת חברת הבת ביג פוט רקורדס.
שנים לאחר מכן, האשימה אינטרנשיונל בראיונות שונים כי הליקון הקימה את חברת הבת ביג פוט כדי להוציא במסגרתה את התקליטים שלה, מאחר שהם "התביישו בה", להגדרתה.
בספטמבר 1997 יצאה מהדורה מיוחדת של מגנונה עם מדבקה "מצורף סינגל מתנה, הכולל: 'סקס אחר' ו-'Power'", במסגרתה צורף תקליטור של סינגל כפול הכולל את "שיר קדמשנתי (סקס אחר)" ו-"Power".
התקליטור עצמו כלל ארבע רצועות בסך הכול; גרסת רמיקס ורגילה לראשונה מביניהם וגרסת רדיו וגרסה ארוכה לשנייה מביניהם.
בעשרה הימים הראשונים ליציאתו הצליח מגנונה להימכר בלמעלה משבעת אלפים עותקים בסך הכול.
מגנונה נמכר בלמעלה מ-23,000 עותקים בישראל, והיה לאחד מאלבומיה הנמכרים ביותר של אינטרנשיונל באותה העת.
אזורתאריך יציאהפורמטחברת תקליטיםמקורכלל העולםספטמבר 1996קלטת שמע • תקליטורביג פוט
"מגנונה" הוא סינגל שהוקלט על ידי הזמרת-יוצרת הישראלית דנה אינטרנשיונל.
הוא יצא לאור ביולי 1996, על ידי חברת התקליטים ביג פוט רקורדס, כסינגל המוביל מתוך האלבום מגנונה.
"מגנונה" נכתב על ידי דנה אינטרנשיונל, והופק על ידי עופר ניסים.
בשיר, טוענת אינטרנשיונל בפני שוטרים ערביים כי היא "איננה משוגעת".
בהתאם ללאומם של השוטרים, מילות השיר נכתבו בשפה הערבית.
בחלקים בו נשמעו קולות סירנה משטרתית.
בריאיון על "מגנונה" הסבירה אינטרנשיונל מדוע בחרה לפתוח אותו עם קול תרנגולת ("קוקורוקוקו"): בשנת 1995 בילתה בבר בגרמניה, והופיעה שם בחורה טרנסית, שנולדה באמריקה הדרומית.
היא פתחה את ההופעה שלה בצרחות המדמות קרקור תרנגול.
אינטרנשיונל אהבה את המשפט והחליטה לכתוב סביבו שיר, הכולל מוטיביים מהמוזיקה המזרחית.
ניסים, מפיק השיר, התראיין לידיעות אחרונות ביוני 1996 וסיפר כי "מגנונה" נכתב כתשובה לעם המצרי, שטען כי אינטרנשיונל משוגעת לאחר הוצאת "סעידה סולטנה" – שיר שהופץ ברחבי מצרים באופן פיראטי.
הוא הוסיף ואמר כי ל"מגנונה" יופק וידאו קליפ על רקע הפירמידות.
בשנת 1996 ביקרה דנה במצרים כדי להצטלם למגזין אופנה.
חלק מהצילומים היו אמורים לשמש כקליפ לשיר.
כשהביקור קיבל סיקור תקשורתי עצום מהעיתונות המצרית, רבים טענו שאינטרנשיונל הגיעה למצרים מטעם המוסד, על-מנת לרגל אחר המדינה.
לפני הביקור הייתה אינטרנשיונל מוכרת ברחבי המדינה בזכות הוצאת "סעידה סולטנה" ו"דנה אינטרנשיונל", ובמקביל אליו נאסר לשמוע אותם בנימוק שהזמרת מעבירה מסרים מיניים מדי לבני הנוער המצריים.
הצילומים לווידאו קליפ הופסקו, ואינטרנשיונל קיבלה איסור כניסה למדינה.
"מגנונה" הושמע רבות בתחנות הרדיו השונות בישראל.
הוא אף הגיע למקום השני במצעד הפזמונים הבין-לאומי השבועי של רשת ג' – המיקום הגבוה ביותר אליו הגיע אמן ישראלי במצעד.
בנוסף, הגיע למקום ה-38 במצעד הפזמונים הבין-לאומי השנתי לשנת 1996.
אזורתאריך יציאהפורמטחברת תקליטיםמקורכלל העולםיולי 1996תקליטורביג פוט
בייסגלאן דולגון (במונגולית: Баясгалан Дөлгөөн), הידוע בשם הבמה מגנוליאן (Magnolian), הוא זמר ופזמונאי אינדי פולק מונגולי.
על פי הנתונים של שירות הזרמת המוזיקה ספוטיפיי, מגנוליאן הוא האמן השני הכי פופולרי במונגוליה.
הוא גם שיחק את התפקיד הראשי בסרט על חיי מוזיקאים צעירים באולן בטור, "הם שרים על הגבעה".
מגנום, בלש פרטי היא סדרת אקשן אמריקאית שנוצרה על ידי פיטר מ.
בסדרה מככבים ג'יי הרננדז בתור תומאס מגנום, חוקר פרטי ולוחם אריות הים לשעבר הפותר פשעים בהוואי.
זהו חידוש טלוויזיוני של סדרה באותו שם, בכיכובו של טום סלק, שנוצרה על ידי דונלד בליסאריו וגלן א.
לארסון, ושודרה בין השנים 1980 ל-1988. בסדרה מככבים יחד פרדיטה וויקס, זכרי נייטון, סטיבן היל, איימי היל וטים קנג.
הסדרה הוזמנה במאי 2018, ושודרה לראשונה ב-24 בספטמבר 2018, ב-CBS.
ב-19 באוקטובר 2018, הוכרז שהסדרה הזמנה לעונה מלאה מ-CBS.
באפריל 2021, הסדרה חודשה לעונה רביעית, שעלתה לראשונה ב-1 באוקטובר 2021. במאי 2022, הסדרה בוטלה לאחר ארבע עונות, בעקבות כישלונה של הרשת להגיע להסכם חדש עם בעלי הזכויות CBS Studios ו-Universal Television, למרות היותה התוכנית ה-25 בתוכניות המובילות בארצות הברית.
ב-30 ביוני 2022, הסדרה נרכשה על ידי NBC עם התחייבות לשתי עונות, הכוללות עשרים פרקים.
העונה החמישית עלתה לשידור ב-19 בפברואר 2023. ביוני 2023 דווח כי העונה החמישית היא גם העונה האחרונה של הסדרה.
הסדרה מתרחשת באותו יקום בדיוני כמו שתי סדרות אחרות, שתיהן נוצרו גם על ידי פיטר לנקוב ושתיהן גם חידוש טלוויזיוני של סדרות קודמות: הוואי חמש-אפס ומקגייוור.
שלוש הסדרות כונו ביחד היקום של לנקוב (Lenkov-verse).
כמו בסדרה המקורית, גם החידוש סובב סביב תומאס מגנום, חייל לשעבר מאריות הים, השוכן באחוזה בשם קן רובין, אחוזה הוואית בבעלות הסופר המפורסם רובין מאסטרס.
בתמורה לאפשרות לגור בבית ההארחה שלו, מאסטרס כותב סדרת ספרים בדיונית על " אביר לבן " שבמרכזה דמותו של מגנום בתקופת הצבא.
בנוסף, מגנום עובד בחברת מאסטרס כיועץ אבטחה; למרות זאת, מאסטרס לעולם לא מופיע בסדרה.
באחוזה מתגוררים גם ג'ולייט היגינס, סוכנת לשעבר ב-MI6 המשמשת כמנהלת של האחוזה, וקומו טווילטה, ילידת הוואי, שהיא אוצרת התרבות של האחוזה.
על מנת להתפרנס מגנום עוסק בפתרון פשעים כחוקר פרטי.
החקירות שלו כוללות לעיתים קרובות את היגינס, שמצטרפת אליו רשמית כשותפה בעונה השנייה.
השניים נעזרים לעיתים קרובות בנחתים לשעבר של ארצות הברית, אורוויל "ריק" רייט ותיאודור "TC" קלווין.
ריק הוא בעל בר, בעוד ש-TC הוא טייס שעיקר עיסוקו הוא הפעלת סיורי מסוקים באיים.
גורדון קצומוטו הוא בלש של משטרת הונולולו שלעיתים קרובות חולק על שיטות החקירה של מגנום, אך עם זאת מכבד את מומחיותו בפתרון פשעים.
אף על פי שלשניהם היו מערכות יחסים שונות לאורך ארבע העונות הראשונות של הסדרה, בין מגנום והיגינס קיים מתח מיני זה עם זה, אשר נפתר לבסוף בפרק סיום העונה הרביעית.
ריק גם מוצא את עצמו במערכת יחסים רצינית במחצית השנייה של הסדרה, מה שמוביל לכך שחברתו יולדת את ילדם.
בינתיים, קצומוטו הגרוש מתמודד לעיתים קרובות עם צרות עם בנו, ו-TC הופך לדמות אב לנער חסר בית בעונה הרביעית.
ג'יי הרננדז בתפקיד תומאס מגנום, חייל לשעבר בחיל הים האמריקאי, יועץ אבטחה וחוקר פרטי
פרדיטה וויקס בתפקיד ג'ולייט היגינס, סוכנת MI6 לשעבר, מנהלת האחוזה של רובין מאסטרס ושותפה לחקירות של מגנום
זכרי נייטון בתור אורוויל "ריק" רייט, סמל ימי בדימוס שמנהל טיקי בר משלו
סטיבן היל בתפקיד תיאודור "TC" קלווין, רב-סרן בדימוס וטייס המנהל סיורי מסוקים בהוואי
איימי היל בתפקיד טווילה "קומו" טוילטה, האוצרת של מרכז התרבות באחוזת מאסטרס
טים קנג בתור גורדון קצומוטו, בלש במשטרת הונולולו
דומניק לומברדוצי בתור סבסטיאן נוזו (עונה 1; אורח, עונות 2 ו-4)
קורבין ברנסן בתור פרנסיס "אייספיק" הופשטטלר (אורח, עונות 1–3)
כריסטופר ת'ורנטון בתור קני "שאמי" שמברג
בובי לי בתפקיד ג'ין ג'ונג (עונות 2–4)
בטסי פיליפס בתור סוזי מדיסון (עונה 3; אורח, עונות 2 ו-4)
ג'יי עלי בתור ד"ר איתן שאה (עונה 3; עונה 4 אורחת)
לאנס לים בתפקיד דניס קצומוטו (עונה 3; עונות אורח 4–5)
שנטל טוי בתור בלשית משטרת הוואי ליה קאלאו (עונה 4)
מרטין מרטינז בתור קייד ג'נסן (עונה 4)
מייקל דלרה בתור גבריאל סנטוס (עונה 4)
מייקל ראדי בתור בלש משטרת הוואי כריס צ'יילדס (עונה 5)
קימי בלמילרו בתור הבוחנת הרפואית נולני קונהה (עונות 1–3)
טיילור ווילי כיזם קמקונה טופולה (עונות 1–2)
דניס צ'ן בתור סמל משטרת הונולולו דיוק לוקלה
שון מוקואהי גארנט כפליפה (עונות 2–3)
קאלה אלכסנדר בתור קאוויקה (עונה 1)
לארי מאנטי בתור ניקי "הילד" דמרקו (עונה 2)
וויליאם פורסיית בתור החוקר הפרטי הארי בראון (עונה 2)
ווילי גרסון בתפקיד ג'רארד הירש (עונה 2)
ביולה קואלה כקצין ג'וניור שריין (עונה 2)
מייגן ראת' בתפקיד השוטר טאני ריי (עונה 2)
קתרינה לאו בתור סמל קווין ליו (עונה 2)
איאן אנתוני דייל בתור השוטר אדם נושימורי (עונה 2)
מגנה ליקסת-סקוגמן (בשוודית: Magna Lykseth-Skogman; 6 בפברואר 1874 – 13 בנובמבר 1949) הייתה זמרת אופרה שוודית ילידת נורווגיה.
ליקסת-סקוגמן נולדה בשטח עליו נמצאת כיום העיר אוסלו בפברואר 1874. היא עברה לסטוקהולם ב-1894, שם למדה ב.
היא למדה גם בגרמניה וצברה ניסיון בפסטיבל ביירוית.
בשנים 1901 עד 1910 הייתה נשואה לסוחר הנורווגי אולאב שג'רבן ומ-1911 לברון השוודי קרל סקוגמן.
ב-1898 ערכה את הופעת הבכורה שלה בקונצרט לפני שיצאה לסיבוב הופעות בשוודיה עם להקת האופרה של אוסקר לומברג, שבה שימשה במספר תפקידים.
ב-1901 הופיעה לראשונה באופרה המלכותית השוודית.
במהלך התקשרותה עם האופרה המלכותית שנמשכה עד 1918 היא זכתה להצלחה רבה.
בשל הרפרטואר הנרחב שלה, היא הפכה לפופולרית ביותר בשוודיה.
קולה רחב היריעה והופעות הבמה שלה תרמו להצלחתה באופרה האיטלקית.
בין תפקידיה הרבים היו הרוזנת ב"נישואי פיגארו" של מוצרט, ליאונורה ב"פידליו" של בטהובן ומיקה ב"כרמן" של ביזה.
היא נפטרה בסטוקהולם בנובמבר 1949.
גאיוס פטרוניוס מגנוס היה סנאטור בדרגת קונסול וחומסן שלטון רומאי.
לאחר מותו של הקיסר הרומי אלכסנדר סוורוס, הייתה תחושה רבה של זעם בסנאט בנוגע להעלאתו של מקסימינוס תראקס לכס הקיסרות.
קבוצת קצינים וסנאטורים בהנהגתו של מגנוס זממה להפיל את מקסימינוס.
תוכניתם הייתה לגרום לחיילים להרוס את הגשר מעל נהר הריין, לאחר שמקסימינוס העביר את הצבא במהלך מסע המלחמה שלו נגד הגרמנים.
מקסימינוס אמור היה להישאר תקוע בגדה הצפונית של הריין, נתון לחסדי הגרמנים.
אולם לפני שהתוכנית התממשה, היא נחשפה וכל הקושרים הוצאו להורג.
מגנזיום (Magnesium; בעבר נקרא בעברית גם מגניון) הוא יסוד כימי מסדרת המתכות האלקליות-עפרוריות שסמלו הכימי Mg ומספרו האטומי 12. זהו מינרל חשוב, המופיע בכמויות משמעותיות בגוף האדם והוא הכרחי לתפקוד הבסיסי של תאי הגוף.
למגנזיום מקושרים שני תפקידים עיקריים בגוף האדם: ייצוב חלקיקי התא והמרכיבים הביוכימיים בתוכו, וויסות תהליכים תוך תאיים.
בישראל, כמו במדינות אחרות בעולם, צריכת המגנזיום נמוכה מהכמות המומלצת, בעיקר עקב שתיית מים מותפלים, שאינם מכילים מינרלים.
מגנזיום היא מתכת חזקה וקלה מאוד (שוקלת כחצי מאלומיניום), בעלת צבע לבן-כסוף.
עם חשיפה לאוויר המגנזיום מוכתם.
כשמגנזיום בצורת אבקה נחשף ללחות הוא מתחמם, מתלקח ובוער באור לבן בוהק.
גושי מגנזיום קשים להצתה, אך בצורת רצועות דקות הוא נדלק בקלות, וקשה מאוד לכבותו.
מגנזיום יכול להגיב עם חומצה חנקתית וליצור מגנזיום חנקתי.
המגנזיום כמו כן יכול להגיב עם פחמן דו-חמצני.
מתכת המגנזיום ניתכת בחום של 650 מעלות צלזיוס.
תרכובות מגנזיום, בעיקר מגנזיום חמצני (MgO), משמשות בתעשייה בייצור כלי ברזל עמידים ופלדה, זכוכית, מלט ומתכות אחרות.
למגנזיום חמצני ולתרכובות אחרות של מגנזיום יש גם תפקיד בחקלאות ובתעשיית הבנייה.
בדרך כלל משתמשים בסגסוגות של מגנזיום ואלומיניום, ולא במגנזיום טהור, לייצור מכלי פחיות משקה.
סגסוגות מגנזיום משמשות בנוסף לכך בתור מרכיב מבני של מכוניות ומכונות.
שימוש נוסף של מגנזיום הוא הסרת גופרית מברזל ופלדה.
כמו כן משתמשים במתכת המגנזיום לייצור אמצעי מניעה ושלטי טלוויזיה.
בעבר השתמשו במגנזיום לייצור מבזקים (פלאשים) למצלמות בשל האור הרב שנפלט עם הצתתו.
סגסוגות מגנזיום חיוניות בבניית מטוסים וטילים, ומשמשות גם לייצור חישוקים לגלגלי מכוניות.
מגנזיום משמש לריתוך מכיוון שכשמוסיפים אותו לאלומיניום, הוא משפר את צורת הריתוך שלו ומספר תכונות נוספות.
כתוספת לחומרי נפץ ופצצות תאורה.
מגנזיום עוזר בבידוד אורניום ומתכות אחרות ממלחיהם.
מגנזיום הידרוקסיד Mg(OH)2 הוא מרכיב של חלב מגנזיה.
למגנזיום כלורי (MgCl2) ולמגנזיום גופרי (MgS) שימוש ברפואה כחומר משלשל (המכונה מלח אנגלי).
תרכובות מגנזיום הניצתות בקלות (מגנזיום בוער ב־2200°C) עוזרות להצית מדורות במהירות וקלות.
אבקת מגנזיום פחמתי (MgCO3) עוזרת לאתלטים כמו מרימי משקולות ומטפסי הרים כאשר הם משפשפים אותה על הידיים ומשפרים את האחיזה שלהם.
למגנזיום שימושים רבים בתחום הפירוטכניקה.
תחבושות ספוגות במגנזיום אשר עורבב במים, משמשות להקלה ולהחלמה כאשר מניחים אותן על עור פצוע, כדוגמת תפרים לאחר ניתוח או לידה.
מגנזיום הוא חלק חשוב בתרכובת גריניאר, שלה שימושים רבים בכימיה אורגנית.
מקור שמו במילה היוונית Magnesia, שמו של מחוז בתסליה (חבל ארץ במערב מרכז יוון).
ג'וזף בלאק זיהה את המגנזיום כיסוד ב־1775. סר האמפרי דייווי גילה מגנזיום לראשונה כשהצליח להפיק מגנזיום טהור מאחד ממלחיו.
הוא בודד מגנזיום באלקטרוליזה של תערובת מגנזיום חמצני (MgO) וכספית חמצנית (HgO).
רק ב־1831 הפיק אנטואן בוסי מגנזיום בצורה עקבית.
למגנזיום חשיבות רבה בביולוגיה; הוא מצוי בכל היצורים החיים, והוא חיוני לחיים.
אצל האדם הוא מעורב בכ-300 תהליכים שונים בגוף.
התרכובת הביולוגית הידועה ביותר המכילה מגנזיום היא הצבען כלורופיל, הנותן לצמחים ולכמה חיידקים ואצות את צבעם הירוק.
הכלורופיל מאפשר את תהליך הפוטוסינתזה, המשמש לניצול אנרגיית השמש לבניית התרכובות המרכיבות את הצמח.
אטומי מגנזיום נמצאים באתר הפעיל של אנזימים רבים החיוניים לתהליכים ביולוגיים בתא.
בעלי חיים מקבלים מגנזיום באמצעות אכילת צמחים, ובמיוחד צמחים ירוקים (היות שהכלורופיל אחראי לצבע הירוק).
המגנזיום הכרחי לתפקודו התקין של הגוף, שם הוא משמש כשהוא קשור לאנזימים שונים בתהליכי הפירוק והבנייה המתבצעים כל העת בגוף.
הוא קשור באופן הדוק לפעילות השרירים ומשמש כאמצעי עזרה ראשונה להרפיית שרירים.
חוסר במגנזיום עלול להביא לבלבול, רעד שרירי בעיקר בגפיים, נוקשות או תחושת כבדות בשרירים, כאבי ראש, שלשול או בחילות, עצירות, ועד מוות במקרים חמורים, למחלות לב או כלי דם, וכן להפרעות שינה וחרדה.
הצריכה היומית המומלצת היא כ-420 מ"ג ליום לגבר ובין 320–400 מ"ג ליום לאשה.
מגנזיום נמצא בעיקר במזונות כירקות עליים ירוקים, דגנים מלאים (בעיקר בקליפתם), קטניות, אגוזים, שקדים, בננה וקקאו.
המוצרים שדלים במגנזיום הם בשר, דגנים ללא קליפה ומוצרי חלב.
מי שתייה הם מקור חשוב למגנזיום.
הריכוז של מגנזיום במי שתייה טבעיים (לא מותפלים) עומד על 25–30 מ"ג לליטר, וניתן לקבל ממנו כרבע מצריכת המגנזיום היומית (המורכבת הן משתייה והן מאכילת פירות וירקות שהושקו במים טבעיים ומכילים את המינרל).
עם זאת, יותר ויותר יישובים בארץ מתבססים על מים מותפלים, שאינם מכילים מינרלים, ועל פי מחקר שנערך באוניברסיטה העברית בשנת 2021, ישנה ירידה מובהקת (עד 13.5%) ברמות המגנזיום בדם בקרב תושבי ערים ויישובים בישראל שעברו להשתמש רק במים מותפלים.
על מנת להתמודד עם הבעיה, יזם משרד הבריאות בשנת 2013 פיילוט לבחינת טכנולוגיות שונות להוספת מגנזים למים המותפלים.
למרות זאת, נכון ל-2022 הפיילוט טרם התחיל.
מגנזיום מתכתי וסגסוגות מגנזיום דליקים מאוד בצורתם הטהורה, כשהם מותכים או בצורת אבקה.
מגנזיום מתכתי מגיב במהירות תוך פליטת חום במגע עם מים, ומצריך טיפול מיוחד.
בעבודה עם מגנזיום חובה להרכיב משקפי מגן, היות שהאור הבהיר, המכיל גם קרינה על-סגולה, הנפלט בתהליך הבערה, עלול לפגוע בראייה.
מים צריכים להישמר במרחק ממגנזיום, מפני שהחיבור ביניהם יכול לגרום לשריפה, בהתאם לנוסחה הבאה:
מגנזיום מגיב עם פחמן דו-חמצני בתגובה האקסותרמית הבאה:
לכן, אין להשתמש במטף המבוסס על פד"ח לכיבוי שריפת מגנזיום.
המקור העיקרי של המגנזיום המופק בישראל הוא ים המלח, המכיל כ-4% מגנזיום.
הפקתו מתבצעת על ידי נידוף מי הים באמצעות קרני השמש והתגבשות חומר גבישי הקרוי קרנליט.
הקרנליט מורכב מגבישים המכילים מגנזיום ואשלגן.
לאחר הפרדת המגנזיום מהאשלגן במפעלי ים המלח, מועבר מלח המגנזיום למפעל "מגנזיום ים המלח" שהוקם בשיתוף פעולה עם חברת פולקסווגן הגרמנית.
המפעל מפיק מגנזיום טהור וסגסוגות מגנזיום.
פולקסווגן הייתה שותפה בהקמת המפעל לטובת ייצור חלקים שונים העשויים סגסוגות מגנזיום, בין היתר כתחליף לאלומיניום.
מגנוס אולפסון (בנורדית עתיקה: Magnús Óláfsson, בדנית ובנורווגית: Magnus Olavsson; ידוע יותר כמגנוס הטוב, בנורדית עתיקה: Magnús góði, בדנית ובנורווגית: Magnus den gode; 1024 לערך – 25 באוקטובר 1047) היה מלך נורווגיה מ-1035 ועד מותו ומלך דנמרק מ-1042 ועד מותו.
מגנוס היה בנו הבלתי חוקי של אולף השני, מלך נורווגיה, אך כאשר הודח אביו מכס המלוכה ב-1028 הוא נמלט מנורווגיה יחד עם אמו.
הוא שב לנורווגיה ב-1035 והוכתר כמלך בגיל 11. ב-1042 הוא הוכתר גם כמלך דנמרק.
מגנוס מלך על שתי הארצות עד למותו בנסיבות לא ברורות.
לאחר מותו התפלגה ממלכתו בין האראלד השלישי, מלך נורווגיה לבין סוון השני, מלך דנמרק.
מגנוס היה בנו הבלתי חוקי של אולף השני, מלך נורווגיה מפילגשו האנגליה אלפהילד, לשעבר שפחתה של אסטריד, המלכה הרעייה של אולף.
כתינוק שנולד בטרם עת, הוא היה חלש ובדקות שלאחר לידתו הוא סבל מקשיי נשימה ולא היה צפוי שהוא ישרוד.
אולף לא נכח בלידת בנו ומשורר החצר שלו, סיגבט טורדרסון היה הסנדק שלו.
בטקס הטבילה החפוז שלו, קרא סיגבט לתינוק על שמו של המלך הגדול ביותר שהוא הכיר, ששימש כדוגמה לאולף, קרל הגדול .
כנגד כל הסיכויים, מגנוס גדל להיות נער חזק ובריא וכבנו היחיד של אביו, ייחס לו זה האחרון חשיבות רבה.
ב-1028 הודח אולף מכס מלכותו על ידי המלך הדני קנוט הגדול והוא יצא לגלות יחד עם משפחתו ועם אנשי חצר מלכותו, כולל מגנוס הצעיר.
במהלך החורף הם נדדו ברחבי ההרים ודרך איידסקוג, נכנסו לוורמלנד וקיבלו מקלט מראש שבט בשם זיגטריג בנרקה (כיום בשוודיה).
לאחר כמה חודשים, הם עזבו את נרקה ובמרץ הם פנו מזרחה לכוון זיגטונה, שם נתן להם אנונד יקוב, מלך שוודיה ספינה.
הפמליה הפליגה דרך הים הבלטי ונכנסה אל המפרץ הפיני ובסופו של דבר נחתה ברוס של קייב.
את עצירתם הראשונה הם עשו בסטרייה לודוגה כדי לארגן את המשך מסעם.
משם הם נסעו דרומה לנובגורוד, שם ביקש אולף לקבל את עזרתו של יארוסלאב החכם.
יארוסלאב לא רצה בכל מקרה להיות מעורב ישירות במאבק הכוחות בסקנדינביה וסירב לסייע לאולף.
לאחר זמן מה, בראשית 1030 נודע לאולף שהאקון אריקסון, העוצר של קנוט בנורווגיה, נעלם ביום והוא קיבץ את אנשיו כדי לשוב לנורווגיה במהרה.
מגנוס הושאר אצל יארוסלאב ואצל אשתו אינגגרד, נסיכת שוודיה.
בראשית 1031, הגיעה פמליה שכללה את דודו של מגנוס, האראלד, לימים האראלד השלישי, מלך נורווגיה, כדי לדווח על הידיעה על מותו של אולף, אביו של מגנוס, בקרב סטיקלסטד.
בשנים הבאות חונך מגנוס בשפות הרוסית העתיקה וביוונית והוכשר כלוחם.
לאחר מותו של קנוט הגדול ב-1035, לא חפצו עוד אנשי האצולה הנורווגית לחיות תחת שלטונם העריץ של בנו סוון קנוטסון ואמו אלגיפו.
עיינר וקאלף, שניים מחברי האצולה הנורווגית, שלאחר מותו של אולף קיוו שקנוט ימנה אותם להיות העוצרים, נסעו יחדיו לרוס של קייב להביא את הנער מגנוס כדי להמליכו כמלך נורווגיה.
לאחר שקיבלו את אישורה של אינגגרד, הם שבו עם מגנוס לזיגטונה וקיבלו את גיבויו של מלך שוודיה, אחיה של אמו החורגת של מגנוס, אסטריד.
אסטריד מיד הפכה להיות תומכת נלהבת של מגנוס וקובץ צבא בשוודיה בראשותם של עיינר וקאלף, כדי להושיב את מגנוס על כס המלוכה הנורווגי.
ב-1035, בגיל 11, הוכרז מגנוס כמלך וסוון ואמו נמלטו.
סוון מת זמן קצר לאחר מכן.
בתחילה שאף מגנוס לנקום באויבי אביו, אך בעצתו של סיגבט טורדרסון הוא נמנע מכך ועקב כך הוא היה ידוע בכינוי "הטוב" או "האציל".
בן נוסף של קנוט, הארדיקאנוט ישב על כס המלכות הדני ושאף שארצו תתאחד עם נורווגיה, כאשר מגנוס יזם ב-1040 מערכה נגד דנמרק.
עם זאת, חוגי האצולה של שתי הארצות יזמו מפגש של שני המלכים בנהר גותה, הגבול בין שתי הממלכות.
הם כרתו על שלום והסכימו שלאחר שהראשון מביניהם ימות, יירש אותו השני.
ב-1042 מת הארדיקאנוט באנגליה ומגנוס היה למלך דנמרק, למרות תביעתו לכתר של אחיינו של קנוט, סוון אסטרידסן, שבידיו השאיר הארדיקאנוט את השליטה על דנמרק כאשר הוא יצא לאנגליה.
כחלק מהצעדים לייצוב שליטתו, החריב מגנוס את יומסבורג, מרכז השליטה של היומסויקינגים (Jomsvikingene).
סוון נמלט מזרחה ושב כאחד ממנהיגי פלישת הונדים ב-1043 שאותה הכריע מגנוס בתבוסה מוחלטת בקרב שהתנהל ליד הדבי.
בקרב זה, הניף מגנוס את גרזן הקרב של אולף, שנקרא על שמה של אלת המוות הנורדית.
בלילה שלפני הקרב הוא חלם על אביו והנורווגים נשבעו שלפני פרוץ הקרב הם יכלו לשמוע את הפעמון שאולף הקדוש העניק לכנסיית קלמנט הקדוש בקאופנג, כסימן לכך שהקדוש משגיח על בנו ועל צבאו.
היה זה הניצחון הגדול ביותר שהושג על הוונדים שמהם נהרגו כ-15,000 איש.
בדנמרק המשיך סוון להתנגד למגנוס, למרות שעל פי מחזור העולם הם הגיעו להסדר לפיו סוון היה לרוזן דנמרק תחת שליטתו של מגנוס.
מגנוס שאף לאחד את אימפריית הים הצפוני של קנוט הגדול על ידי כך שהוא גם יוכתר כמלך אנגליה.
לאחר מותו של הארדיקאנוט, בחרו אצילי אנגליה את בנו של אתלרד השני, מלך אנגליה, אדוארד המודה.
מגנוס כתב לו שהוא מתכוון לתקוף את אנגליה עם כוחות דנים ונורווגים משולבים ושהוא מתכוון לשלוט עליה.
האנגלים היו עוינים במיוחדת את מגנוס.
סוון היה מאוד רצוי שם, למרות שאמו של אדוארד אמה מנורמנדיה, העדיפה באופן מוזר את מגנוס.
בינתיים, שב דודו של מגנוס, האראלד הארדרדה, לנורווגיה ממזרח והתמודד על השלטון שם, בעוד שסוון המשיך לאיים על דנמרק.
האראלד ראה עצמו כבעל ברית של סווין.
מגנוס בחר לפייס את האראלד ב-1046 והפך אותו למלך-שותף על נורווגיה.
סוון הגביר את הלחץ על מגנוס ממקום מושבו בסקונה, אך בסוף 1046 הוא גירש אותו מדנמרק.
בכל אופן, ב-25 באוקטובר 1047 מת מגנוס באופן פתאומי בהיותו בדנמרק, בזילנד או ביוטלנד, מתאונה או ממחלה.
הדיווחים על מותו מאוד סותרים אלה את אלה.
הדיווחים כוללים נפילה לים מאחד מהספינות שהוא כינס לצורך פלישה לאנגליה, נפילה מגב סוס ונפילה למשכב בעת שהיה על סיפון הספינה.
נאמר שעל ערש דווי הוא ציווה שסוון ירש אותו בדנמרק והאראלד יירש אותו בנורווגיה.
מגנוס נקבר בקבר אביו בקתדרלת נידארוס שבטרונדהיים של היום.
סנורי סטורלוסון תיאר את מגנוס כ:"בעל קומה ממוצעת, מאפיינים רגילים ועור בהיר.
הוא דיבר באופן רהוט והיה בעל החלטה מהירה, בעל אופי אצילי, נדיב ביותר, לוחם גדול ואמיץ לב".
קו הירושה של אולף השני נקטע עם מותו של מגנוס.
אך ב-1280, הוכתר אריק השני, מלך נורווגיה, שמצד אמו היה צאצא של אחותו של מגנוס, וולפהילד.
מגנוס לא נישא מעולם, אך הייתה לו בת בשם רגנהילד, שנישאה מאוחר יותר לאציל נורווגי.
נינה יהיה לימים אריק השלישי, מלך דנמרק.
מגנוס השלישי לדולוס (בשוודית: Magnus Ladulås, 1240 - 18 בדצמבר 1290) היה מלך שוודיה משנת 1277 ועד מותו.
מגנוס השלישי היה הראשון מבין מלכי שוודיה ששמם היה מגנוס ושעלה לכס המלוכה לא כמי שתפס את השלטון בכוח או כטוען לכתר.
היסטוריונים מודרניים מייחסים את הכינוי שלו, Ladulås, בשוודית: "מנעול אסם", לצו שהוצא על ידו בשנת 1279 או 1280 ששחרר את האיכרים מהחובה לספק מזון לאצילים או לבישופים בעת מסעותיהם.
אפשרות נוספת לכינוי זה הוא שהוא נוצר כשיבוש של השם לדילאוס (Ladislaus), שייתכן שהיה שמו השני, בהתחשב במורשתו הסלאבית.